วัดเครือวัลย์ เป็นวัดโบราณ เจ้าพระยาอภัยภูธร (น้อย บุณยรัตพันธุ์) ผู้เป็นบิดาของเจ้าจอมเครือวัลย์ พร้อมด้วยเจ้าจอมเครือวัลย์ เป็นผู้สร้างในสมัยรัชกาลที่ ๓ แล้วถวายเป็นพระอารามหลวง ต่อมาพระบาทสมเด็จพระนั่งเกล้าเจ้าอยู่หัว โปรดให้ปฏิสังขรณ์ แล้วพระราชทานนามว่า วัดเครือวัลย์ และเมื่อวันที่ ๙ พฤศจิกายน พุทธศักราช ๒๓๙๓ ได้เสด็จพระราชดำเนินทอดผ้าพระกฐิน ณ วัดเครือวัลย์ สมัยพระบาทสมเด็จพระมงกุฎเกล้าเจ้าอยู่หัว โปรดให้ปฏิสังขรณ์พระวิหาร เสนาสนะ และสร้างกำแพงวัดด้านทิศตะวันออก ต่อมาเจ้าอาวาสปกครองวัดได้พัฒนาและสร้างสะพานข้ามคลองมอญเชื่อมถนนอรุณอมรินทร์ แล้วตั้งชื่อว่า สะพานธรรมสาร และได้บูรณปฏิสังขรณ์พระอุโบสถใหม่ทั้งหลัง ติดโคมไฟรอบพระระเบียงพระอุโบสถ ซ่อมหอระฆัง ย้ายกุฏิเรือนไม้สักโบราณคณะกลาง ๒ หลัง ไปสร้างทางด้านทิศตะวันออกของวัดเพื่ออนุรักษ์ของเก่าไว้ สถานะและที่ตั้ง วัดเครือวัลย์ เป็นพระอารามหลวงชั้นตรี ชนิดวรวิหาร ตั้งอยู่เลขที่ ๓๖ ฝั่งใต้คลองมอญ ถนนอรุณอมรินทร์ แขวงวัดอรุณ เขตบางกอกใหญ่ กรุงเทพมหานคร มีที่ดินตั้งวัด เนื้อที่ ๑๖ ไร่ ที่มา : ที่มา : วัดเครือวัลย์. (๒๕๕๑). ใน กรมการศาสนา , พระอารามหลวง เล่ม ๑. (หน้า ๑๗๔-๑๗๕). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix